Author: Kukuk
Company: MZV

Predkladacia správa

Cieľom materiálu „Organizácia prípravy SR na cvičenie krízového manažmentu NATO CMX 06 v dňoch 1. – 7. marca 2006“ je detailnejšie rozpracovať uznesenie vlády č. 564 z 13. júla 2005 za účelom zabezpečenia prípravy a účasti SR na cvičení krízového manažmentu NATO CMX 06 (ďalej len „cvičenie“). 
Materiál využíva doterajšie skúsenosti z medzinárodných cvičení krízového manažmentu, do ktorých sa SR doteraz zapojila. Materiál určuje spôsob zapojenia sa SR do cvičenia, za týmto účelom navrhuje vytvorenie riadiaceho štábu cvičenia podľa princípov uplatňovaných v NATO, definuje jeho právomoci a úlohy v súvislosti s prípravou, uskutočnením a vyhodnotením tohto cvičenia, ako aj relevantné úlohy v rezortoch/ústredných orgánoch štátnej správy.
Materiál prešiel riadnym medzirezortným pripomienkovým konaním, pripomienky boli zapracované. 
Materiál nemá finančný, ekonomický, environmentálny vplyv, vplyv na zamestnanosť a podnikateľské prostredie, preto doložka vplyvov sa nevystavuje. Financovanie plánovaných akcií bude zabezpečené v rámci limitov výdavkov schválených v rozpočtových kapitolách zúčastnených rezortov a nevyžiada si zvýšené finančné požiadavky na štátny rozpočet ani ostatné zložky rozpočtu verejnej správy.